**NOTA INFORMATIVĂ**

**la proiectul Hotărîrii Guvernului**

**„Cu privire la organizarea şi funcţionarea pieţelor”**

1. **Condițiile ce au impus elaborarea proiectului și finalitățile urmărite**

Proiectul Hotărîrii Guvernului cu privire la organizarea și funcționarea piețelor a fost elaborat în vederea asigurării implementării prevederilor art. 12 din Legea nr. 231 din 23 septembrie 2010 cu privire la comerțul interior*,* cu modificările și completările ulterioare.

Totodată, elaborarea proiectului respectiv constituie măsură de implementare a Strategiei de dezvoltate a comerțului interior în Republica Moldova pentru anii 2014-2020, fiind parte componentă a Planului de acțiuni pentru anii 2017-2018 privind implementarea Strategiei respective, aprobată prin *Hotărîrea Guvernului nr. 948 din 25 noiembrie 2013.*

Prin aprobarea proiectului respectiv se urmărește crearea cadrului juridic național unificat pentru domeniul reglementat, bazat pe concepte juridice clar definite, care să reglementeze activitatea piețelor comerciale, drepturile și obligațiunile comercianților și cele ale administratorilor pieţei, precum și anumite aspecte ale raporturile tripartite ce apar între aceştia doi şi autoritatea administraţiei publice locale responsabilă de dezvoltarea social-economică a fiecărei localităţi.

**II. Generalități**

Actualmente, cadrul normativ aferent organizării și activității piețelor, precum și al comerţului cu bunuri și servicii realizat în cadrul acestora se formează din: Legea nr.231/2010 cu privire la comerțul interior, Legea nr. 105/2003 cu privire la protecția consumatorilor; Hotărîrea Guvernului nr. 517/1996 cu privire la aprobarea Regulilor de funcţionare a reţelei de comerţ ambulant şi a Regulilor de comerţ în pieţele din Republica Moldova şi Hotărîrea Guvernului nr. 955/2004 despre aprobarea Regulamentului - tip de funcționare a piețelor.

Astfel, drept premisă pentru inițierea elaborării unui act normativ nou care încorporează regulile specifice de desfăşurare a comerţului în pieţe, regulamentul-cadru de funcţionare a pieţelor, precum și lista de mărfuri interzise comercializării în pieţe, a constituit cadrul normativ al statelor membre a Uniunii Europene şi preluarea celor mai bune practici europene, racordate şi adaptate la specificul pieţei autohtone.

**III. Principalele prevederi ale proiectului și evidențierea elementelor noi**

Proiectul Hotărîrii Guvernului cu privire la organizarea şi funcționarea piețelor ajustează cadrul normativ secundar ultimelor modificări şi completări la art.12 din Legea nr. 231/2010, operate prin Legea nr. 153/2016 și Legea nr. 321/2013, ambele pentru pentru modificarea şi completarea unor acte legislative, și anume: piețele se creează în baza deciziei consiliului local, iar administratorii pieței de comun acord cu autoritatea administrației publice locale aprobă regulamentul pieței elaborat în conformitate cu regulamentul-tip aprobat de Guvern. Piaţa este administrată de către administratorul pieţei care poate fi nemijlocit autoritatea administraţiei publice locale sau un agent economic, iar locurile de vînzare în pieţele agroalimentare şi cele mixte se acordă în mod prioritar producătorilor agricoli autohtoni în baza certificatului de producător eliberat de către primarul localităţii.

Consecutiv, proiectul stabilește reguli clare și transparente pentru desfăşurarea comerţului în pieţe prin asigurarea accesului liber în piață a vînzătorilor și consumatorilor, asigurarea unei infrastructuri comode şi sigure în vederea comercializării produselor/prestării serviciilor, modalitatea de atribuire a locurilor de vînzare în piaţă, mărfurile interzise comercializării în pieţe etc.

 Alte norme inovative cuprinse în proiect vizează obligativitatea utilizării “cartelei comerciantului” – aplicabilitatea căreia, vine să eficientizeze eforturile depuse întru diminuarea comerţului neautorizat. Concomitent, proiectul creează condiţii favorabile producătorilor agricoli autohtoni, prin utilizarea “certificatului de producător”, în scopul susţinerii comercializării produselor agricole obţinute în gospodăriile proprii. Astfel, prin acest proiect se urmărește și soluționarea legală a problemei persistente pe parcursul ultimilor ani în ceea ce privește facilitarea obținerii locurilor de vînzare în pieţe pentru producătorii agricoli autohtoni. Protejarea intereselor naționale în activitatea economică este unul din drepturile fundamentale, asigurarea respectării cărora revine statului prin intermediul autorităţilor sale de profil. În acest context, atît în lege, cît şi în proiectul actului normativ propriu-zis şi-au găsit relevanţă şi astfel de norme cum ar fi:

* oportunitatea utilizării de către producătorii agricoli autohtoni al „certificatului de producător” eliberat de către primarul localităţii;
* asigurarea producătorilor agricoli autohtoni cu locuri de vînzare în pieţele agroalimentare şi mixte, prin stabilirea minimului de 50 la sută din suprafaţa comercială şi respectiv 30 la sută din suprafaţa comercială a fiecărui tip de piaţă.

**IV. Costul intervenției.** Aprobarea și implementarea proiectului Hotărîrii Guvernului „Cu privire la organizarea şi funcţionarea pieţelor” nu implică cheltuieli bugetare adiționale.

**V. Avizarea și consultarea publică a proiectului.** În scopul respectării prevederilor Legii nr. 239-XVI din 13 noiembrie 2008 privind transparența în procesul decizional, proiectul a fost plasat pe pagina web oficială a Ministerului Economiei și Infrastructurii, www.mec.gov.md, directoriul „Transparenţa decizională”, secțiunea „Anunțuri de proiecte şi consultări publice” (<http://mec.gov.md/ro/content/anunturi-de-proiecte-si-consultari-publice>). Reieșind din cele menționate, solicităm respectuos examinarea proiectului hotărîrii de Guvern respectiv și prezentarea avizului în termeni proximi.

**Secretar General de Stat Iulia COSTIN**